b'\n_START_ARTICLE_\nAnnecy\n_START_SECTION_\nGeografija\n_START_PARAGRAPH_\nAnnecy le\xc5\xbei v Savoji na severni obali jezera Annecy na vi\xc5\xa1ini 448 m. Njegovo ozemlje zavzema strate\xc5\xa1ko pomembno vozli\xc5\xa1\xc4\x8de poti med Francijo, \xc5\xa0vico in Italijo.\n_START_SECTION_\nZgodovina\n_START_PARAGRAPH_\nKraj le\xc5\xbei med Chamb\xc3\xa9ryjem in \xc5\xbdenevo. Njegova zgodovina med 10. in 19. stoletjem je bila mo\xc4\x8dno pod vplivom teh dveh mest. Kot glavno mesto grofije \xc5\xbdeneva je bilo po smrti \xc5\xbeenevskih grofov leta 1401 vklju\xc4\x8deno k ozemlju Savojcev. Leta 1444 je postalo glavno mesto regije, ki je zavzemala provinco Genevois, Faucigny and Beaufortain. Z napredkom kalvinizma leta 1535 je kraj postal sredi\xc5\xa1\xc4\x8de protireformacije in sede\xc5\xbe \xc5\xa1kofije, preseljen iz \xc5\xbdeneve. Med francosko revolucijo je bilo ozemlje Savoje zavzeto s strani Francije, Annecy pa je postal del novonastalega departmaja Mont-Blanc s sede\xc5\xbeem v Chamb\xc3\xa9ryju. Po vrnitvi Burboncev na oblast leta 1815 je bil vrnjen savojski hi\xc5\xa1i, po ponovni priklju\xc4\x8ditvi k Franciji v letu 1860 pa je postal glavno mesto novonastalega departmaja Haute-Savoie.'